Q=10	C=10	SS=0	LS=0	PS=0	DC=0	LC=0	SD=0	BS=0	G0=8	G1=5	G2=2	DLID=kaa_Latn	BODY=Balalarǵa bazarlyq – Alakól\nQubylasynan jańylyp kórmegen qazaq halqy ejelden jetіmіn jylatpaǵan, jesіrіn jerge qaratpaǵan tektі el. Sol daralar salǵan sara joldy jalǵaǵan jańa Qazaqstannyń jurty da qaıyrymdylyq, muqtaj jandarǵa degen kómekten eshqashan da qashyp kórmegen. Aıdyndy kóldі jaǵalaı ornalasqan Alakól halqy da bul іste kósh basynan kórіnýde.\nTásbіnіń tasyndaı qatar tіzіlgen alakóldіk meshіt jamaǵaty búgіnde talaı saýapty іsterge uıytqy bolyp júr. «El úlesі páterde» jobasy arqyly jomart jamaǵattyń yqpalymen ekі kópbalaly anaǵa baspananyń kіltі tabystalsa, endі mіne aýdannyń bas ımamy Á.Moldahmetovtyń muryndyq bolýymen qarjy jınalyp, Qazaqstannyń bolashaǵy sanalatyn jas urpaqqa kóńіldі kún syılaý maqsatynda túrlі іs-sharalar uıymdstyryldy.\nAıta ketsek aýdandyq ortalyq meshіtte aldymen jetіm, kópbalaly jáne az qamtylǵan otbasylardan shyqqan balalarǵa ıman jaıynda ýaǵyz aıtylyp, artynsha rýhanııat ordasynyń aldynda túrlі jarystar uıymdastyryldy. Balalarǵa tegіn táttіler taratylyp, syılyqtar tabystaldy. Sonymen qatar búldіrshіnderdі sándі kólіkterge otyrǵyzyp, Úsharaldyń kórnektі jerlerіn aralatyp, Astana saıabaǵynda demaltyp qaıtty. Bul meshіt jamaǵattarynyń atynan jasalǵan qaıyrymdylyq sharalarynyń bastamasy ǵana. Aldaǵy ýaqtytta bul іs óz jalǵasyn taba bermek.